**Սանկտ Պետերբուրգի զբոսաշրջություն**, Սանկտ Պետերբուրգ քաղաքի տնտեսության կարևոր ճյուղերից մեկը։

Քաղաքի տնտեսության մեջ էական դեր է խաղում զբոսաշրջական բիզնեսը՝ կապված Ռուսաստանից և արտասահմանից ընդունվող հյուրերի հետ, ինչպես նաև սրա հետ կապված ծառայությունների ոլորտի աշխուժացման հետ։ Քաղաքը հարուստ է պատմամշակութային ժառանգությամբ, որպեսզի գրավի զբոսաշրջիկների և զբոսաշրջությունը դարձնի քաղաքային տնտեսության հիմնական ճյուղը։ 2010 թվականի տվյալներով Սանկտ Պետերբուրգը Եվրոպայում զբաղեցրել է 7-րդ տեղը որպես ամենաշատ այցելվող և զբոսաշրջիկների շրջանում 20-րդ ամենահայտնի քաղաքը։

2010 թվականին Սանկտ Պետերբուրգ են այցելել 2.3 միլիոն օտարերկրացի (հիմնականում դրանք զբոսաշրջիկներ են Ֆինլանդիայից, Գերմանիայից, ԱՄՆ-ից, Շվեդիայից և Ֆրանսիայից) և 2.8 միլիոն զբոսաշրջիկ Ռուսաստանից։ Քաղաքում աշխատում են 640 խոշոր և փոքր հյուրանոցներ՝ ընդհանուր առմամբ 27000 համարով (այդ թվում՝ Գրանդ հոթել Եվրոպա, Գրանդ հոթել Էմերալդ, Աստորիա, Կորինտիա Նևսկի Պալաս հոթել, Պուլկովսկայա, Սանկտ Պետերբուրգ, Մոսկվա, Ռոսիա, Օկտյաբրսկայա, Ազիմուտ հոթել Սանկտ Պետերբուրգ և այլ հյուրանոցներ), հանգստյան տներ։ Զբոսաշրջիկներին վարձով տներ և բնակարաններ տրամադրելը պետերբուրգցիների համար եկամտի կարևոր աղբյուրներից մեկն է։ Պետերբուրգի ղեկավարությունն աջակցում և զարգացնում է զբոսաշրջական բիզնեսը քաղաքում։ Քաղաքային իշխանությունները պատրաստվում են քաղաքի գովազդման վրա ծախսել 150 միլիոն ռուբլի։ Բացի այդ մոտ 45 միլիոն ռուբլի Պետերբուրգը կծախսի արտաքին գովազդի վրա՝ եվրոպական մայրաքաղաքներում և Տոկիոյում։ Եվս 45 միլիոն ռուբլի ծրագրված է առանձնացնել միջազգային ցուցահանդեսների և պրեզենտացիաների կազմակերպման համար։ Քաղաքի գովազդման մեջ կարևոր դեր խաղաց նաև Մեծ ութնյակի գագաթնաժողովը, որն անցկացվեց 2008 թվականին, որից հետո զբոսաշրջիկների թիվն աճեց 6-7%-ով։

Սուրբ Իսահակ տաճար
2010 թվականի տվյալներով օտարերկրյա զբոսաշրջիկների մեջ մեծ թիվ են կազմում գերմանացիները, սակայն վերջին շրջանում նրանց թիվը նվազում է Գերմանիայի հետ վիզայի պայմանների խստացման և հյուրանոցների գների կտրուկ բարձրացման պատճառով։

2013 թվականի վերջին տվյալներով զբոսաշրջության հիմնական խնդիրներից են թանգարաններ այցելության վատ կազմակերպումը, մեծ օդանավակայի բացակայությունը, բյուջետային հյուրանոցների, լոգիստիկայի բացակայությունը, որը թույլ չի տալիս զբոսաշրջիկներին արագ մի վայրից մյուսը տանել և հետիոտնային գոտիների պակասորդը։ Այս խնդիրների հետ ակտիվ պայքարում է զբոսաշրջության զարգացման կոմիտեն, որը խոստանում է՝ 5-7 տարուց հետո իրավիճակի արմատական փոփոխություն։ Մասնավորապես Վասիլիի կղզու շրջանում ծրագրվում է կառուցել մասնավոր Գետային նավահանգիստ, որը զբոսաշրջիկներին թույլ կտա կենտրոն հասնել ջրով։

Ակտուալ խնդիրներից մեկն էլ մնում է վիզայի ստացման դժվար գործընթացը, 2013 թվականից օտարերկրացիների համար, ովքեր ժամանում են նավով, գործում է 72 ժամյա առանց վիզայի մուտքը։

Ըստ TripAdvisor-ի հետազոտության և վարկանիշի՝ Սանկտ Պետերբուրգը առաջին անգամ 2014 թվականին հայտնվեց հանգստի համար լավագույն քաղաքների ցանկի մեջ՝ զբաղեցնելով 16-րդ տեղը կամ 9-րդ տեղը Եվրոպայում։

2014 թվականին Ուկրաինայում տեղի ունեցած իրադարձություններից հետո, շատ զբոսաշրջիկներ, հատկապես ԱՄՆ-ից և Լեհաստանից, չեղյալ հայտարարեցին իրենց այցը Սանկտ Պետերբուրգ՝ ելնելով անվտանգության կամ քաղաքական պատճառներից․ սպասվում է, որ զբոսաշրջական այցելությունները Եվրոպայից և ԱՄՆ-ից կկրճատվեն մոտ 10-20%՝ համեմատած նախորդ տարվա հետ, սակայն սա բացասաբար չի անդրադառնա ընդհանուր զբոսաշրջական այցերի դինամիկայի վրա, որն աճում է արևելյան երկրների զբոսաշրջիկների հաշվին։

Զբոսաշրջության աճի դինամիկան
----------------------------

* 2005 - 3,7 միլիոն մարդ (1,8 միլիոն օտարերկրացի)
* 2006 - 3,9 միլիոն մարդ (1,9 միլիոն օտարերկրացի)
* 2007 - 4,3 միլիոն մարդ (2,1 միլիոն օտարերկրացի)
* 2008 - 4,8 միլիոն մարդ (2,3 միլիոն օտարերկրացի)
* 2009 - 4,8 միլիոն մարդ (2,3 միլիոն օտարերկրացի)
* 2010 - 5,1 միլիոն մարդ (2,3 միլիոն օտարերկրացի)
* 2011 - 5,5 միլիոն մարդ (2,9 միլիոն օտարերկրացի)
* 2012 - 5,7 միլիոն մարդ (3 միլիոն օտարերկրացի)
* 2013 - 6,2 միլիոն մարդ

Ծանոթագրություններ
------------------

1. ↑  "Мир: 25 лучших туристических направлений". TripAdvisor. Արխիվացված from the original on 2012 թ․ հունվարի 24. Retrieved 2011 թ․ հոկտեմբերի 21–ին.
2. ↑  В Санкт-Петербурге работает 640 гостиниц на 27 тысяч номеров
3. ↑  "Общие сведения о Санкт-Петербурге за 2010 год". Комитет по внешним связям Санкт-Петербурга. Արխիվացված from the original on 2012 թ․ հունվարի 24. Retrieved 2011 թ․ հոկտեմբերի 21–ին.
4. ↑  "«О существовании Петербурга знают 15—20 % населения земного шара (вице-президент РСТ С. Корнеев)»". echomsk.spb.ru. Արխիվացված է the original 2009 թ․ հունվարի 16-ին. Retrieved 2010 թ․ սեպտեմբերի 19–ին.
5. ↑  "Смольный: после саммита G20 в Петербурге вырастет поток туристов". Արխիվացված է the original 2013 թ․ սեպտեմբերի 22-ին. Retrieved 2014 թ․ հունիսի 7.
6. ↑  Почему немецкие туристы отказываются от поездок в Санкт-Петербург
7. ↑  Александр Шапкин: «Туристам важна историческая атмосфера Петербурга»
8. ↑  На намыве Василеостровского района построят частный речной порт
9. ↑  Петербург нуждается. В туристах
10. ↑  Санкт-Петербург включили в список лучших городов для отпуска
11. ↑  Петербург вошел в десятку лучших для туризма городов Европы
12. ↑  Иностранные туристы начали отказываться от поездок в Петербург
13. ↑  Петербург ожидает сокращения потока туристов из-за волнений на Украине
14. 1 2 3 4 5 6 7 8  Исследование рынка въездного туризма в Санкт-Петербурге
15. ↑  Туристский Петербург-2013: от хорошего пора переходить к лучшему